CELEX: 32016D1783
Language: da
Date: 2016-08-04 00:00:00
Title: Rådets afgørelse (FUSP) 2016/1783 af 4. august 2016 om undertegnelse og indgåelse på Unionens vegne af aftalen i form af brevveksling mellem Den Europæiske Union og Den Islamiske Republik Afghanistan om forlængelse af aftalen om status for Den Europæiske Unions politimission i Afghanistan (EUPOL AFGHANISTAN)

8.10.2016   
            
            
               DA
            
            
               Den Europæiske Unions Tidende
            
            
               L 273/1
            
         RÅDETS AFGØRELSE (FUSP) 2016/1783
   af 4. august 2016
   om undertegnelse og indgåelse på Unionens vegne af aftalen i form af brevveksling mellem Den Europæiske Union og Den Islamiske Republik Afghanistan om forlængelse af aftalen om status for Den Europæiske Unions politimission i Afghanistan (EUPOL AFGHANISTAN)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 37, sammenholdt med artikel 218, stk. 5 og 6, i traktaten om Den Europæiske Unions funktionsmåde,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Den 30. maj 2007 oprettede Rådet ved fælles aktion 2007/369/FUSP (1) Den Europæiske Unions politimission i Afghanistan (EUPOL AFGHANISTAN). Mandatet for EUPOL AFGHANISTAN som ændret ved afgørelse 2014/922/FUSP (2) udløber den 31. december 2016.
            
         
               (2)
            
            
               Den 14. oktober 2010 undertegnede Unionen og Den Islamiske Republik Afghanistan en aftale (3) om status for EUPOL AFGHANISTAN (SOMA). Aftalen udløber den 14. oktober 2016.
            
         
               (3)
            
            
               Efter vedtagelsen af Rådets afgørelse den 26. oktober 2015 om bemyndigelse til at indlede forhandlinger har Unionens højtstående repræsentant for udenrigsanliggender og sikkerhedspolitik i overensstemmelse med artikel 37 i TEU forhandlet en aftale i form af brevveksling mellem Unionen og Den Islamiske Republik Afghanistan med henblik på at forlænge SOMA for at afslutte mandatet for EUPOL AFGHANISTAN og for at afvikle EUPOL AFGHANISTAN.
            
         
               (4)
            
            
               Aftalen i form af brevveksling bør godkendes —
            
         VEDTAGET DENNE AFGØRELSE:
   Artikel 1
   Aftalen i form af brevveksling mellem Den Europæiske Union og Den Islamiske Republik Afghanistan om forlængelse af aftalen mellem Den Europæiske Union og Den Islamiske Republik Afghanistan om status for Den Europæiske Unions politimission i Afghanistan (EUPOL AFGHANISTAN) godkendes herved på Unionens vegne.
   Teksten til aftalen i form af brevveksling er knyttet til denne afgørelse.
   Artikel 2
   Formanden for Rådet bemyndiges til at udpege den eller de personer, der er beføjet til at undertegne aftalen i form af brevveksling med bindende virkning for Unionen.
   Artikel 3
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 4. august 2016.
      
         
            På Rådets vegne
         
         M. LAJČÁK
         
            Formand
         
      
   
   
      (1)  Rådets fælles aktion 2007/369/FUSP af 30. maj 2007 om oprettelse af Den Europæiske Unons politimission i Afghanistan (EUPOL AFGHANISTAN) (EUT L 139 af 31.5. 2007, s. 33).
   
      (2)  Rådets afgørelse 2014/922/FUSP af 17. december 2014 om ændring og forlængelse af afgørelse 2010/279/FUSP om Den Europæiske Unions politimission i Afghanistan (EUPOL AFGHANISTAN) (EUT L 363 af 18.12.2014, s. 152).
   
      (3)  Aftalen mellem Den Europæiske Union og Den Islamiske Republik Afghanistan om status for Den Europæiske Unions politimission i Afghanistan (EUPOL AFGHANISTAN) (EUT L 294 af 12.11.2010, s. 2).